चेक गणतन्त्र

Image:Czech anthem.ogg
frameless
frameless

चेक गणतन्त्र  (चेक : Česká republika  वा Česko ) युरोप महाद्वीपय्‌ दूगु छगु देय्‌ ख। थुकिया उत्तर पूर्वी सीमाय्‌ पोल्यान्ड, पश्चिमी सीमाय्‌ जर्मनी, दक्षिणय्‌ अस्ट्रिया व पूर्वय्‌ स्लोभाकिया दु। थुकिया राजधानी प्राग ख। थ्व देय्‌या मू व राजभाषा चेक भाषा ख।

भूगोल
चेक गणतन्त्र मध्य युरोपय्‌ ला। थ्व छगु भूपरिवेष्ठित देय्‌ ख। थुकिया सीमा पोल्यान्द, जर्मनी, अस्ट्रिया व स्लोभाकियानाप स्वा। थुकिया स्वंगु मू भाग बोहिमिया, मोराभिया व साइलीसिया ख। राष्ट्रया कुल क्षेत्रफल 30,450 वर्ग माइल दु, गुकिलि 20,367 वर्ग माइल बोहीमियाय्‌ ला। देय्‌या राजधानी प्राग मध्य बोहीमियाय्‌ ला।

जनसंख्या
सन् 2009या तथ्यांक अनुसार देय्‌या जनसंख्या 1 कोटी 2 लखः दु। साक्षरता दर 99.8% दु। जनसंख्याय्‌ 94% मनु चेक, 3% स्लोभाक, 0.6% पोलिश, 0.5% जर्मन, 0.4% युक्रेनियन, व 0.2% हंगेरियन दु। थ्व नापं देशय्‌ रोमा व भियतनामी मनु नं दु। राष्ट्र युरोपया दकले म्हो धार्मिक देशय्‌ छगु ख, 40% मनुतायेसं थःइत नास्तिक, गैर-धार्मिक वा अग्नोस्तिक धाइ।

अर्थव्यवस्था
सन् 2008स चेक गणतन्त्रया कुल ग्राहस्थ उत्पाद 217 बिलियन डलर (217 अर्ब डलर) दु।

सरकार
चेक गणराज्य छगु संसदीय गणतन्त्र ख। थ्व राष्ट्र चेकोस्लोभाकियाया विभाजनय्‌ 1 ज्यानुवरी 1993खुनु पलिस्था जूगु ख। राष्ट्रया संसदं द्विसदनात्मक प्रणालीइ ज्या याइ। क्वय्‌या सदनय्‌ 200 सदस्य दइ धाःसा च्वय्‌या सदनय्‌ 81 सदस्य। क्वय्‌या सदनया सदस्यतयेगु चुनाव 4 दँया कार्यकालया निंतिं 14 जिल्लाय्‌ जुइ। च्वय्‌या सदन अमेरिकी सेनेटय्‌ आधारित दु, व थुकिया 1/3 सदस्यतयेगु   चुनाव 2 दँय्‌ 6 दँया कार्यकालया निंतिं जुइ। च्वय्‌या सदनया सदस्यता सुं नं 40 दँ स्वया थं नागरिकं कायेफु। सदस्यताया निंतिं उम्मेदवारं चुनावय्‌ बच्छि स्वया अप्व मत कायेफे मा।

अन्तराष्ट्रिय सम्बन्ध
चेक गणतन्त्र संयुक्त राष्ट्र संघ, युरोपियन युनियन, व नेटोया सदस्य ख।

लिधंसा 

ग्रन्थ धलः

पुचः:युरोपया देय्‌